CELEX: 62010TA0306
Language: lt
Date: 2014-03-21 00:00:00
Title: Byla T-306/10: 2014 m. kovo 21 d. Bendrojo Teismo sprendimas byloje Yusef/Komisija (Bendra užsienio ir saugumo politika  — Ribojamosios priemonės, taikomos asmenims ir subjektams, susijusiems su Usama bin Ladenu, Al-Qaida tinklu ir Talibanu  — Reglamentas (EB) Nr. 881/2002  — Asmens, įtraukto į Jungtinių Tautų organo sudarytą sąrašą, lėšų ir ekonominių išteklių įšaldymas  — Sankcijų komitetas  — Vėlesnis įtraukimas į Reglamento Nr. 881/2002 I priedą  — Komisijos atsisakymas išbraukti iš sąrašo  — Ieškinys dėl neveikimo  — Pagrindinės teisės  — Teisė būti išklausytam, teisė į veiksmingą teisminę kontrolę ir teisė į nuosavybės apsaugą)

12.5.2014   
            
            
               LT
            
            
               Europos Sąjungos oficialusis leidinys
            
            
               C 142/31
            
         2014 m. kovo 21 d. Bendrojo Teismo sprendimas byloje Yusef/Komisija
   
   (Byla T-306/10) (1)
   
   ((Bendra užsienio ir saugumo politika - Ribojamosios priemonės, taikomos asmenims ir subjektams, susijusiems su Usama bin Ladenu, Al-Qaida tinklu ir Talibanu - Reglamentas (EB) Nr. 881/2002 - Asmens, įtraukto į Jungtinių Tautų organo sudarytą sąrašą, lėšų ir ekonominių išteklių įšaldymas - Sankcijų komitetas - Vėlesnis įtraukimas į Reglamento Nr. 881/2002 I priedą - Komisijos atsisakymas išbraukti iš sąrašo - Ieškinys dėl neveikimo - Pagrindinės teisės - Teisė būti išklausytam, teisė į veiksmingą teisminę kontrolę ir teisė į nuosavybės apsaugą))
   2014/C 142/39
   Proceso kalba: anglų
   
      Šalys
   
   
      Ieškovas: Hani El Sayyed Elsebai Yusef (Londonas, Jungtinė Karalystė), iš pradžių atstovaujamas baristerio E. Grieves ir solisitoriaus H. Miller, vėliau – baristerio E. Grieves, solisitoriaus H. Miller, QC P. Moser ir solisitoriaus R. Graham
   
      Atsakovė: Europos Komisija, atstovaujama E. Paasivirta, M. Konstantinidis ir T. Scharf
   
      Atsakovės pusėje į bylą įstojusi šalis: Europos Sąjungos Taryba, iš pradžių atstovaujama E. Finnegan ir R. Szostak, vėliau – E. Finnegan
   
      Dalykas
   
   Prašymas pagal SESV 265 straipsnį pripažinti, kad Komisija neteisėtai nepanaikino 2005 m. spalio 5 d. Komisijos reglamento (EB) Nr. 1629/2005, 54-ąjį kartą iš dalies keičiančio Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir organizacijoms, susijusiems su Osama bin Ladenu, Al-Quaida tinklu ir Talibanu, ir panaikinantį Tarybos reglamentą (EB) Nr. 467/2001 (OL L 260, p. 9), kiek šis aktas susijęs su ieškovu.
   
      Rezoliucinė dalis
   
   
               1.
            
            
               Nepašalinusi procedūrinių trūkumų ir esminių pažeidimų, susijusių su Hani El Sayyed Elsebai Yusef lėšų įšaldymu, Europos Komisija neįvykdė įsipareigojimų pagal ESV sutartį ir 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001.
            
         
               2.
            
            
               Atmesti likusią ieškinio dalį.
            
         
               3.
            
            
               Komisija padengia savo ir Hani El Sayyed Elsebai Yusef patirtas bylinėjimosi išlaidas ir Bendrojo Teismo kasos išmokėtas sumas teisinei pagalbai suteikti.
            
         
               4.
            
            
               Europos Sąjungos Taryba padengia savo bylinėjimosi išlaidas.
            
         
      (1)  OL C 260, 2010 9 25.